जीत र हार निर्वाचनको एउटा विशेषता नै हो। कसैले जितेर देश हार्नु पनि हुँदैन र कसैको हारमा देशले जित्छ भने हार पनि स्वीकारयोग्य हुन्छ। एउटा कुरामा त पूर्व राजा ज्ञानेन्द्रको प्रशंसा गर्नै पर्छ कि उहाँले आफ्नो हारमा देशको जीत देख्नुभयो। अरूले पनि त्यो प्रजातान्त्रिक चरित्र देखाउन सक्नुपर्छ। अहिलेको समस्या भनेको मेरो कुरा मात्र ठीक, अरूको बेठीक भन्ने एकलकाँटे चरित्रले बिगारेको छ। त्यसैले त्यो समन्वयकारी भूमिकामा रहेकाले होला, कांग्रेस कसैको पनि हुनसकेको छैन र आफ्ना लागि पनि हुनसकेको छैन किनभने कम्युनिस्टसँग मिलेर सिद्धान्त तहसनहस पारकको आरोप कांग्रेसले नै आफ्ना नेतृत्व वर्गलाई लगाउन थालेका छन्।
